《眼儿媚》
明代·许友

精魂石上忆三生，寒夜与君盟。帘前明月，窗间小饮，楼上残更。

帘今闲坐记芳情，庞儿较可憎。亸肩倚案，低头弄笔，斜眼挑灯。

作者简介：福建侯官人，初名宰，又名友眉，字有介，一字瓯香。许豸子。诸生。诗孤旷高迥，钱谦益尝录其诗入《吾炙集》，王士禛、朱彝尊并称之。善画工书，少师倪元璐，晚慕米芾，筑米友堂以祀之。康熙间卒。有《米友堂诗集》。